Kristján Þór Júlíusson heilbrigðisráðherra hefur fallist á ósk Björns Zoëga um að láta af störfum sem forstjóri Landspítalans . Björn hefur gegnt embætti forstjóra Landspítala í fjögur ár , var skipaður forstjóri haustið 2010 en hafði áður verið starfandi forstjóri frá 15. september 2009 meðan þáverandi forstjóri var í starfsleyfi . „ Skipaður verður starfandi forstjóri þar til ráðið verður á ný í embættið að undangenginni auglýsingu og hefðbundnu ráðningarferli samkvæmt lögum um heilbrigðisþjónustu . Starfslokadagur Björns hefur ekki verið ákveðinn en hann mun verða starfandi forstjóra til aðstoðar á næstu vikum eftir þörfum , “ segir í tilkynningu frá heilbrigðisráðuneytinu .